**E-mail tárgya:** Új jogszabályok az EU és N.Br. között árukat szállító fuvarozók számára 2022. január 1-jétől

Kedves Ügyfelünk!

Korábban már írtunk Önnek az Európai Unió (EU) és Nagy-Britannia (Anglia, Skócia és Wales) között árukat szállító fuvarozókkal vagy szállítmányozókkal szemben támasztott újonnan életbe lépő követelményekkel kapcsolatban. Ezek 2022. január 1-jétől lépnek hatályba, így már csak néhány munkanapja van a felkészülésre.

A változásokra való felkészülés érdekében ebben az e-mailben a következőkre térünk ki:

* Fontos frissítés az Írország szigetéről Nagy-Britanniába (N.Br.) szállított árukra vonatkozó teljes vámellenőrzéssel kapcsolatban
* Azonnali intézkedések, ha 2022. január 1-je után szállít árukat
* Változások az áruk EU-ból N.Br-ba történő exportjának a módjában
* Kettős fuvarozási helykód (FLC) használata Doverből ill. az Eurotunnelből kilépő áruk esetében
* A belső határellenőrzési létesítmény (IBF) igénybevételére vonatkozó új jogszabályok
* A HGV tehergépjárművek úthasználati díj – további meghosszabbítás
* Hol juthat további információkhoz?

**Fontos frissítés az Ír-szigetről Nagy-Britanniába szállított árukra vonatkozó teljes vámellenőrzéssel kapcsolatban**

December 15-én az Egyesült Királyság kormánya [bejelentette](https://questions-statements.parliament.uk/written-statements/detail/2021-12-15/hlws473), hogy 2022. január 1-jétől az Ír-szigetről Nagy-Britanniába szállított árukra továbbra is a jelenlegi behozatali szabályok vonatkoznak, míg az Észak-Írországról szóló egyezménnyel kapcsolatos tárgyalások folyamatban vannak. Ez nem érinti a Nagy-Britanniából Írországba exportált árukat.

Ha valamely cég nem ellenőrzött árukat importál Írországból Nagy-Britanniába vagy Észak-Írországból Nagy-Britanniába Írországon keresztül, akkor 175 nappal késleltetheti a vámáru-nyilatkozat megtételét, feltéve, hogy a behozatal időpontjában Ön ezt bejegyzi a nyilatkozattevő nyilvántartásába.

Az Észak-Írországból Nagy-Britanniába közvetlenül áthozott áruk továbbra is korlátlan hozzáférést élveznek, kivéve, ha különleges vámeljárás keretében kerülnek szállításra. További információk a [különleges eljárásokról](https://www.gov.uk/government/collections/pay-less-or-no-duty-on-goods-you-store-repair-process-or-temporarily-use?&utm_source=haulier30&utm_medium=stk_email&utm_campaign=transition&utm_content=Dec21)az on GOV.UK. web-oldalon találhatók

Ez azt jelenti, hogy a terveknek megfelelően 2022. január 1-jén teljes vámellenőrzéseket vezetnek be az EU és Nagy-Britannia között mozgó árukra vonatkozóan, kivéve az Írországból behozott árukat.

Az EU és Észak-Írország között mozgó árukra továbbra is az Észak-Írországról szóló egyezményben foglalt jelenlegi rendelkezéseket kell alkalmazni.

**Azonnali intézkedések, ha 2022. január 1-je után szállít árukat**

* **Azonnal regisztráljon a GVMS-en (az Áruszállító Járművek Mozgása Szolgálaton) a** [gov.uk/register-to-move-goods](https://www.gov.uk/guidance/register-for-the-goods-vehicle-movement-service?&utm_source=haulier30&utm_medium=stk_email&utm_campaign=transition&utm_content=Dec21) címen, **hogy 2022 januárjától ne állítsák meg a határon.** A regisztráció előtt rendelkeznie kell a következőkkel:
* [A kormányzati ügyfélkapuhoz érvényes felhasználói azonosítóra és jelszóra](https://www.gov.uk/log-in-register-hmrc-online-services?&utm_source=haulier30&utm_medium=stk_email&utm_campaign=transition&utm_content=Dec21) - ha még nincs ilyenje, létrehozhat egyet, amikor regisztrál a GVMS-re.
* GB-vel kezdődő [Gazdasági szereplők nyilvántartási és azonosító („EORI”) számával](https://www.gov.uk/eori?&utm_source=haulier30&utm_medium=stk_email&utm_campaign=transition&utm_content=Dec21)  – még akkor is, ha székhelye az EU-ban van.

A kormányzati ügyfélkapu felhasználói azonosítójának és jelszavának létrehozása általában körülbelül öt percet vesz igénybe, de fiókja hitelesítése akár két napot is igénybe lehet.

A GB-val kezdődő EORI-szám igénylése általában öt percet vesz igénybe, és 48 órán belül kell generálni. Néha további ellenőrzésekre is szükség lehet, mielőtt megkapja az EORI-számot, és ez körülbelül öt napot vehet igénybe.

Miután megkapta a kormányzati ügyfélkapu felhasználói azonosítóját és jelszavát, valamint a GB-vel kezdődő EORI-számot, kevesebb, mint öt perc alatt elvégezheti a GVMS-re történő regisztrációját. GVMS-hozzáférése általában két órán belül elérhető.

Ne feledje, GVMS-ét úgy is beállíthatja, hogy több felhasználó számára is elérhető legyen.

A regisztráció ütemezésével kapcsolatos további információkért tekintse meg a [GVMS regisztráció menete (kifejezetten nem egyesült királyságbeli fuvarozókra vonatkozó) webináriumunkat](https://www.youtube.com/watch?v=-rhv1yWiFIY&t=0s)

A GVMS az [ideiglenes tárolási modell](https://www.gov.uk/guidance/managing-your-temporary-storage-facility?&utm_source=haulier30&utm_medium=stk_email&utm_campaign=transition&utm_content=Dec21) alkalmazásával a határátkelőhelyeken mind a kísérő, mind a kísérő nélküli áruk esetében használható előzetes árunyilatkozatokkal együtt. Az ideiglenes tárolási modell lehetővé teszi a kereskedők számára, hogy áruikat a behozatali nyilatkozat megtétele előtt akár 90 napig a létesítményben tárolják, amíg készen nem állnak az áruk vámeljárás alá vonására. Az áruk a 90 napon belül bármikor bejelenthetők, ha a kereskedő így dönt, a vámáru-nyilatkozatot az áruknak a létesítménybe érkezése előtt is kirakodhatják.

* **Még a határ elérése előtt gondoskodjon a személyére és a szállított árukra vonatkozó megfelelő dokumentumok beszerzéséről.**

Ha 2022. január 1-jétől nem rendelkezik a megfelelő személyazonosító okmánnyal és a szükséges papírokkal, nem szállhat fel a kompra vagy a vonatra. Fel kell készülnie, különben áruival együtt visszafordítják. Kétség esetén nézze át az [ellenőrzőlistát azokról a dokumentumokról](https://www.gov.uk/guidance/transporting-goods-between-great-britain-and-the-eu-by-roro-freight-guidance-for-hauliers#annex-a?&amp;utm_source=haulier30&amp;utm_medium=stk_email&amp;utm_campaign=transition&amp;utm_content=Dec21), amelyekre szüksége van.
* **Szerezzen be Árumozgási Referenciát (GMR)**

A fuvarozási vállalatoknak GVMS-t kell használniuk a több vámáru-nyilatkozattal rendelkező rakományokra vonatkozó GMR létrehozásához. A GMR egy egyedi hivatkozási szám, amely összekapcsolja a több előre megadott nyilatkozattételi referenciát,

Minden, a 2021. december 31-én 23 óra 59 perc (GMT) után megkezdett, N.Br-ból az EU-ba vagy az EU-ból N.Br-ba irányuló mozgásnak GMR-rel kell rendelkeznie. Enélkül a járművezetők nem tudnak majd felszállni a kompra vagy a vonatra, és a kikötőben késedelmet fognak szenvedni, vagy visszafordítják őket. A korai felkészülés érdekében 2021. december 29-től az importálni vagy exportálni kívánt árukra vonatkozó GMR-t hozhat létre.

A járművet vagy pótkocsit szállító vagy azt birtokló személynek (általában a járművezetőnek) jogi kötelezettsége, hogy birtokában legyen annak a bizonyítékával, hogy előre benyújtott vámáru-nyilatkozattal rendelkezik az általa szállított valamennyi áru tekintetében. Ez teljesül, ha magánál tart egy GMR-t – ne feledje, hogy járművenként csak egy GMR hozható létre.

Általában az áruk szállításáért felelős fuvarozó hozza létre a GMR-t, de megteheti ezt egy vámügynök, szállítmányozó vagy más harmadik fél is. A referenciát a fuvarozó iroda vagy a szakértő telefonszámával együtt át kell adni a járművezetőnek, ha bármilyen segítségre lenne szüksége.

Ne feledje, ha üres rakományokra vonatkozó kilépési gyűjtő vámáru-nyilatkozatot tölt ki, továbbra is szüksége van GMR-re.

Azt, hogy hogyan szerezhet be GMR-t, megtudhatja a [gov.uk/guidance/get-a-goods-movement-reference](https://www.gov.uk/guidance/get-a-goods-movement-reference?&utm_source=haulier30&utm_medium=stk_email&utm_campaign=transition&utm_content=Dec21) web-oldalon.

További segítségért nézze meg a [GVMS webinárium-felvételünket](https://www.youtube.com/watch?v=yhkHEckLCcg) a YouTube-on

A gyűjtőszállítmány az, amikor különböző típusú áruk vegyes rakományát egyetlen szállítmányban, vagy különböző importőrök szállítmányait egyetlen járműben szállítják. Ha Ön vagy a járművezető ellenőrzi a GMR-t, és a gyűjtőszállítmány igénybevételekor „Ellenőrzés szükséges” üzenetet lát, akkor előfordulhat, hogy a teljes rakományt IBF-ben kell ellenőriztetni. [Ellenőrizze, hogy be kell-e jelentkeznie ellenőrzésre](https://www.tax.service.gov.uk/driver-inspection-notification/start?&utm_source=haulier30&utm_medium=stk_email&utm_campaign=transition&utm_content=Dec21).

**Változások az áruk N.Br-ból az EU-ba történő exportjának a módjában**

2022. január 1-jétől a határátkelőhelyeken keresztül exportált árukra teljes vámellenőrzést kell végezni.

Önnek ellenőriznie kell, hogy az a vállalkozás, amelynek az áruit szállítja, [a megfelelő vámáru-nyilatkozatot nyújtotta-e be](https://www.gov.uk/guidance/making-a-full-export-declaration?&utm_source=haulier30&utm_medium=stk_email&utm_campaign=transition&utm_content=Dec21). Ez vagy egy előre benyújtott exportnyilatkozat, vagy egy beérkezett exportnyilatkozat lehet – [ellenőrizze, hogy mely helyeken van szükség beérkezett exportnyilatkozatra](https://www.gov.uk/guidance/check-which-locations-need-an-arrived-export-declaration-from-1-january-2022?&utm_source=haulier30&utm_medium=stk_email&utm_campaign=transition&utm_content=Dec21).

Azt is [megtudhatja, hogy mely hivatkozási számokat kell bemutatni](https://www.gov.uk/guidance/get-a-goods-movement-reference?&utm_source=haulier30&utm_medium=stk_email&utm_campaign=transition&utm_content=Dec21) a határon, ha árukat exportál N.Br-ból.

Ha az árut ellenőrzésre választják ki, a legtöbb kikötő képes azt a helyszínen ellenőrizni. Dover kikötője, az Eurotunnel és Holyhead azonban előírja a járművezetőknek, hogy [felkeressék valamelyik szárazföldi határátkelő létesítményt](https://www.gov.uk/government/publications/attending-an-inland-border-facility/attending-an-inland-border-facility?&utm_source=haulier30&utm_medium=stk_email&utm_campaign=transition&utm_content=Dec21).

**Kettős fuvarozási helykód (FLC) használata Doverből ill. az Eurotunnelből kilépő áruk esetében**

Az importnyilatkozatok kiállításakor ellenőriznie kell, hogy az érkezési határátkelő használ-e GVMS-t. Ha esély van rá, hogy a járművezető a nyilatkozatok kiállítása után módosítja az útvonalát, javasoljuk, hogy Dover/Eurotunnel esetében a kettős fuvarozási helykódot (FLC) használja, hogy elkerülje az esetleges hibákat vagy késedelmeket.

A kiviteli nyilatkozatok kiállításakor, ha az áruk indulási helye Dover kikötője vagy az Eurotunnel, használja mindig a kettős FLC-t a GMR-rel kapcsolatos hibák elkerülése érdekében. Tegye meg most a szükséges lépéseket, és ellenőrizze a RoRo portok helykódjait [a CDS-ben](https://www.gov.uk/government/publications/roll-on-roll-off-ports-location-codes-for-data-element-523-of-the-customs-declaration-service?&utm_source=haulier30&utm_medium=stk_email&utm_campaign=transition&utm_content=Dec21) vagy [a CHIEF-ben való használathoz.](https://www.gov.uk/government/publications/uk-trade-tariff-freight-location-codes?&utm_source=haulier30&utm_medium=stk_email&utm_campaign=transition&utm_content=Dec21)

**A belső határellenőrzési létesítmény (IBF) igénybevételére vonatkozó új jogszabályok**

Amikor 2022. január 1-je után árut importál, be kell tartania a HMRC utasításait azzal kapcsolatban, hogy érkezéskor ellenőriznie kell-e a rakományát.

Ha ezek az ellenőrzések nem végezhetők el a határon, a rakomány okmányellenőrzése vagy fizikai ellenőrzése céljából egy IBF-hez irányíthatják Önt. Ez jelenleg a doveri határállomásokra és a cheritoni Eurotunnel terminálra vonatkozik.

Az Árumozgási Referenciát (GMR) létrehozó személynek (általában a fuvarozónak) biztosítania kell, hogy az áru megérkezzen valamelyik IBF-hez ellenőrzés céljából, és hogy a járművezetőik tudjanak róla, ill. rendelkezzenek a szükséges eszközökkel, ha ellenőrzés szükséges.

A járművezető maga is ellenőrizheti a szállítmánya állapotát az [Ellenőrizze, hogy be kell-e jelentkeznie ellenőrzésre szolgáltatással](https://www.tax.service.gov.uk/driver-inspection-notification/start?&utm_source=haulier30&utm_medium=stk_email&utm_campaign=transition&utm_content=Dec21), amennyiben hozzáfér egy olyan eszközhöz, amely képes elérni az internetet, például egy mobiltelefonhoz.

A fuvarozóra és/vagy a járművezetőre akár 2500 GBP büntetés is kivethető, ha nem követi a HMRC utasításait.

Fontos, hogy megtegye a szükséges lépéseket annak érdekében, hogy ellátási lánca készen álljon, és megértse, hogyan szándékozik‌‌ ‌2022 januárjától működni.

Tudjon meg többet az [IBF-ek igénybevételéről](https://www.gov.uk/government/publications/attending-an-inland-border-facility/attending-an-inland-border-facility?&utm_source=haulier30&utm_medium=stk_email&utm_campaign=transition&utm_content=Dec21), beleértve az ünnepi időszak alatti nyitvatartási időt is arra az esetre, ha felszólítják, hogy vegye igénybe.

**A HGV tehergépjárművek úthasználati díj – további meghosszabbítás**

[A nehéz tehergépjárművekre kivetett úthasználati díjat](https://www.gov.uk/government/collections/hgv-road-user-levy?&utm_source=haulier30&utm_medium=stk_email&utm_campaign=transition&utm_content=Dec21) 2020. augusztus 1-jeóta felfüggesztették, és ez a felfüggesztés 2022. július 31-én járt volna le.

Tekintettel arra, hogy az Egyesült Királyság kormánya elismerte a fuvarozók kritikus szerepét az Egyesült Királyság működésének fenntartásában, valamint a Covid-19-világjárvány közúti fuvarozásra gyakorolt folyamatos hatására, **az Egyesült Királyság kormánya úgy határozott, hogy 2023. július 31-ig meghosszabbítja a felfüggesztést** a belföldi és nemzetközi fuvarozók további támogatása érdekében.

A fuvarozóknak addig az időpontig nem kell új illetéket vásárolniuk az Egyesült Királyságon belüli utakhoz.

Továbbra is kezelheti [online a fiókadatait](https://www.hgvlevy.service.gov.uk/?&utm_source=haulier30&utm_medium=stk_email&utm_campaign=transition&utm_content=Dec21).

**További információk**

 Ha további információra van szüksége az új követelményekkel kapcsolatban, a következőket teheti:

* hívja a Vámügyi és Nemzetközi Kereskedelmi (CIT) segélyvonalunkat, amely a hét minden napján elérhető. Ügyfélszolgálatunk tanácsadói hétfőtől péntekig reggel 8 órától este 10 óráig, hétvégén pedig reggel 8 órától délután 4 óráig állnak rendelkezésedre. A **0300 322 9434-es számon** léphet velük kapcsolatba. [Kérdéseit elküldheti nekünk, vagy felveheti velünk a kapcsolatot webchaten keresztül](https://www.gov.uk/government/organisations/hm-revenue-customs/contact/customs-international-trade-and-excise-enquiries?&utm_source=haulier30&utm_medium=stk_email&utm_campaign=transition&utm_content=Dec21).

A CIT segélyvonal szokásos nyitvatartási ideje karácsonykor és újévkor a következő:

	+ December 24-én: 8:00-22:00
	+ December 25-28-ig zárva
	+ December 29-31-ig: 8:00-22:00
	+ Január 1-3-ig: 8:00-16:00
	+ Január 4-től: rendes nyitvatartás

**Munkaidőn kívüli szolgáltatás**

Tisztában vagyunk vele, hogy időnként előfordulhat, hogy egy szállítmány elakad a határon, és Önnek sürgős, munkaidőn kívüli segítségre van szüksége. Az ilyen helyzetekben nyújtott támogatás érdekében a Vámügyi és Nemzetközi Kereskedelmi (CIT) segélyvonalunkon keresztül a HMRC már létrehozott egy nonstop kritikus segélyvonalat. A segélyvonal a hét minden napján, a nap 24 órájában rendelkezésre áll, a karácsonyi időszakban is.

Tanácsadóink szívesen segítenek az importálással és exportálással kapcsolatos vészhelyzeti kérdések megválaszolásában. 2022. január 1-jétől a segélyvonal az Áruszállító Járművek Mozgása Szolgálatra (GVMS) is kiterjed. Ha ezt a munkaidőn kívüli támogatást szeretné elérni, hívja a CIT segélyvonalat a **0300 322 9434-es telefonszámon,** és válassza az 1. lehetőséget.

* beszéljen egy tanácsadóval az [Egyesült Királyság kormányának fuvarozói webhelyén található élő csevegés funkció](https://transport-goods-to-and-from-eu.dft.gov.uk) használatával. Az élő csevegés szolgáltatás öt nyelven érhető el: angol, román, lengyel, bolgár és magyar.
* további információkért olvassa el a [Fuvarozói kézikönyvet](https://www.gov.uk/guidance/transporting-goods-between-great-britain-and-the-eu-by-roro-freight-guidance-for-hauliers?&utm_source=haulier30&utm_medium=stk_email&utm_campaign=transition&utm_content=Dec21), amely több nyelven is elérhető, és friss, részletes útmutatást nyújt az áruk Nagy-Britannia és az EU közötti szállításához szükséges lépésekről.

Ha ismer olyan kollégát vagy fuvarozási vállalkozót, aki szintén hasznosnak találná ezt az e-mailt, kérjük, továbbítsa neki.

Üdvözlettel,

Az Egyesült Királyság Kormánya